tartuNLP/wikipedia-smugri-20251201 huggingface dataset:
Emil Rautaharju

Emil Fredrik Rautaharju (ent. Zitting, 1. syyskuuta 1875 Nilsiä – 11. helmikuuta 1947 Vehmersalmi) oli suomalainen poliitikko. Hänen puolueensa oli Kansallinen Kokoomus. 
Rautaharju valittiin eduskuntaan Kuopion läänin läntisestä vaalipiiristä vaaleissa 1930. Hän toimi kansanedustajana kolmen vuoden ajan, lokakuusta 1930 elokuuhun 1933, ja oli jäsenenä maatalousvaliokunnassa. Rautaharju vaikutti poliittisella urallaan myös Vehmersalmen kunnallispolitiikassa, kunnan kunnanvaltuuston jäsenenä ja puheenjohtajana. 
Rautaharju syntyi maanviljelijäperheeseen ja oli itsekin siviiliammatiltaan maanviljelijä. Hän viljeli maata synnyinkunnassaan Nilsiässä vuosina 1893–1904 ja Kuopion maalaiskunnassa, sittemmin Vehmersalmella (kunnan itsenäistyttyä), vuodesta 1904.
Rautaharju oli naimisissa. Hänen puolisonsa oli Lydia Henrika Jalkanen, jonka kanssa hän avioitui vuonna 1906. Kansanedustajana vuosina 1926–1927 toiminut Olli Zitting oli Rautaharjun veli. 
Rautaharju kuoli helmikuussa 1947, 71-vuotiaana.
Jamie Allison

Jamie Allison (s. 13. toukokuuta 1975 Lindsay, Ontario, Kanada) on uransa lopettanut kanadalainen jääkiekkoilija, pelipaikaltaan puolustaja. 
Ura.
Ennen NHL-uraansa Allison pelasi juniorina kaudet 1991–1995 OHL:ssä Windsor Spitfiresissa ja Detroit Jr. Red Wingsissa. Calgary Flames varasi Allisonin toisella kierroksella varausvuorolla 44. 
Allison teki debyyttinä NHL:ssä kaudella 1994–1995 pelaten yhden runkosarjaottelun hänet varanneessa Calgary Flamesissa. Seuraavan kauden Allison pelasi kokonaan Calgaryn farmijoukkue Saint John Flamesissa. Kauden 1996–1997 Allison pelasi vielä pääosin Saint Johnissa mutta pääsi pelaamaan myös 20 runkosarjan ottelua Calgaryssä. Allison jäi ilman tehopisteitä NHL:ssä tuolla kaudella. 
Kaudella 1997–1998 Allison pelasi 43 runkosarjan ottelua Calgaryssä tehopistein 3+8=11. Osa kaudesta meni jälleen Saint Johnissa. Kaudeksi 1998–1999 Allison siirtyi Chicago Blackhawksiin. Allison pelasi Chicagossa kaudet 1998–2001 ennen siirtymistään takaisin Calgary Flamesiin.
Allison pelasi Calgaryssä vain puoli kautta ennen siirtymistään Columbus Blue Jacketsiin. Kahden Columbus-kauden jälkeen Allison vaihtoi jälleen seuraa, tällä kertaa Nashville Predatorsiin. Allison pelasi Nashvillessä kauden 2003–2004 ja puoliksi kauden 2005–2006. 
Allison siirtyi kesken kauden 2005-2006 Florida Panthersiin, jossa pelasi kuitenkin vain seitsemän ottelua runkosarjassa.
Vuonna 2006 Allison teki sopimuksen vapaana agenttina Ottawa Senatorsin kanssa mutta pelasi koko kauden 2006–2007 Ottawan farmijoukkue Binghamton Senatorsissa. Allison lopetti uransa kauden päätteeksi.
Allison pelasi yhteensä 11 kautta NHL:ssä ja teki tehopisteet 7+23=30 372 ottelussa runkosarjassa. Rangaistusminuutteja hän sai 639.
Edunvalvontavaltuutus

Edunvalvontavaltuutus on valtuutus, jonka valtuuttaja on määrännyt tulemaan voimaan siinä tapauksessa, että hän tulee sairauden, henkisen toiminnan häiriintymisen, heikentyneen terveydentilan tai muun vastaavan syyn vuoksi kykenemättömäksi huolehtimaan asioistaan. Edunvalvontavaltuutus on marraskuusta 2007 alkaen käytössä oleva uusi oikeudellinen instituutio, joka on luotu vaihtoehdoksi perinteisille edustuksen muodoille. Edunvalvontavaltuutuksen tarkoitus on samankaltainen kuin edunvalvojan määräämisellä, mutta erona on se, että edustus perustuu valtuuttajan omaan tahdonilmaisuun ja valtuuttajan tekemään valtakirjaan. Riittävän yksilöidyllä edunvalvontavaltuutuksella on mahdollista antaa valtuutetulle oikeus toimia myös sellaisissa asioissa, joiden hoitaminen ei edunvalvojan toimesta onnistuisi tai olisi erillisen luvan varaista.
Edunvalvontavaltuutettu.
"Edunvalvontavaltuutettu" on valtuuttajan itsensä määräämä henkilö, joka edustaa valtuuttajaa niissä asioissa, jotka on yksilöity valtakirjassa. Edunvalvontavaltuutettu on aina luonnollinen henkilö. Valtuutettu osoittaa kelpoisuutensa edunvalvontavaltakirjalla ja holhousviranomaisen vahvistamispäätöksellä. Valtakirja laaditaan valtuuttajan vielä ollessa toimintakykyinen. Valtuutus tulee voimaan kun valtuuttaja on tullut kykenemättömäksi huolehtimaan niistä asioistaan, joita valtuutus koskee, ja holhousviranomainen on vahvistanut sen.
Itsemääräämisoikeuden kannalta edunvalvontavaltuutuksesta annetun lain keskeisiä elementtejä ovat:
Helvi

Helvi on suomalainen naisen etunimi. Se tulee alun perin saksalaisesta nimestä Hedwig, joka on yhdistetty taistelua ja sotaa tarkoittavista sanoista.. Toukokuuhun 2025 mennessä nimi Helvi on Suomessa annettu 24 109 naiselle ja alle viidelle miehelle. Suurin osa Helveistä on 1900-luvun alkupuolella syntyneitä.
Helvin nimipäivää vietetään 15. lokakuuta, joka oli alun perin pyhän Hedwigin päivä.
Yrjö Hirvensalo

Yrjö Hirvensalo (vuoteen 1906 Lagus, ) oli suomalainen apteekkari ja poliitikko. Hän oli puoluetaustaltaan kokoomuslainen. 
Elämäkerta.
Proviisoriksi vuonna 1915 valmistunut Hirvensalo työskenteli vuodesta 1915 vuoteen 1919 Nivalan apteekin hoitajana ja vuodesta 1919 vuoteen 1954, 35 vuoden ajan, Iisalmen apteekkarina. Hän oli myös Pohjolan Osake-Pankin Nivalan konttorin hoitajana vuonna 1919 ja tilanomistajana Lapinlahdella vuodesta 1920.
Hirvensalo oli myös poliitikko. Hän nousi eduskuntaan varaedustajan paikalta, Eetu Vaaraman kuoltua, ja toimi kansanedustajana puolentoista vuoden ajan, helmikuusta 1938 elokuuhun 1939. Hän edusti Kuopion läänin läntistä vaalipiiriä. Hän oli ensimmäinen ja on edelleen ainut kansanedustajana toiminut apteekkari. Hirvensalo toimi poliittisella urallaan myös Iisalmen kaupunginvaltuuston jäsenenä ja puheenjohtajana, kokoomuksen puoluevaltuuskunnan jäsenenä, kokoomuksen Kuopion piiriliiton puheenjohtajana ja kolmissa vaaleissa, 1937, 1940 ja 1943, presidentin valitsijamiehenä.
Hirvensalon vanhemmat olivat pastori Vilhelm Lagus ja Hilma Maria Parviainen. Hänen puolisonsa oli Erna Loviisa Dahlström, jonka kanssa hän avioitui vuonna 1916. Hirvensalo kuoli joulukuussa 1954, 66-vuotiaana.
Pohjoismaiset hiihtolajit talviolympialaisissa 2010

Pohjoismaiset hiihtolajit vuoden 2010 talviolympialaisissa Vancouverissa käytiin Whistlerissä Whistler Olympic Parkissa 12.–28. helmikuuta 2010.
Miesten hiihto.
Sprintti (p).
17. helmikuuta
Parisprintti (v).
22. helmikuuta
15 km (v).
15. helmikuuta
15 km (p) + 15 km (v) yhdistelmäkilpailu.
20. helmikuuta
50 km (p) yhteislähtö.
28. helmikuuta
4 x 10 km viesti.
24. helmikuuta
Naisten hiihto.
Sprintti (p).
17. helmikuuta
Parisprintti (v).
22. helmikuuta
10 km (v).
15. helmikuuta
7,5 km (v) + 7,5 km (p) yhdistelmäkilpailu.
19. helmikuuta
30 km (p) yhteislähtö.
27. helmikuuta
4 x 5 km viesti.
25. helmikuuta
Yhdistetty.
Normaalimäki + 10 km.
14. helmikuuta
Suurmäki + 10 km.
25. helmikuuta
Joukkuekilpailu.
23. helmikuuta
Mäkihyppy.
Normaalimäki.
13. helmikuuta
Suurmäki.
20. helmikuuta
Ensimmäisen kierroksen jälkeen Suomen Matti Hautamäki oli kolmantena, mutta romahti toisella, pahasti epäonnistuneella hypyllään toisen kierroksen viimeisten joukkoon sijalle 26.
Joukkuekilpailu.
22. helmikuuta
Kosketuspiste

Topologisen avaruuden formula_1 osajoukon formula_2 kosketuspisteellä tarkoitetaan sellaista topologisen avaruuden formula_1 pistettä formula_4, että kaikki formula_4:n ympäristöt formula_6 sisältävät ainakin yhden formula_2:han kuuluvan pisteen. 
Formaalisti: formula_8 ja formula_9 siten, että kaikilla formula_4:n ympäristöillä formula_6 pätee
formula_12. Pisteen formula_4 ei ole välttämätöntä kuulua formula_2:han. 
Minkä tahansa osajoukon jokainen piste on samalla sen kosketuspiste, koska se kuuluu jokaiseen ympäristöönsä. Lisäksi joukon "A" kosketuspisteitä ovat kaikki joukon reunapisteet, jotka kuitenkin voivat joko kuulua tai olla kuulumatta "A":han.
A:n kosketuspisteiden joukkoa sanotaan A:n sulkeumaksi:
formula_15
Jokainen joukko formula_2 on siis sulkeumansa osajoukko: formula_17. Jos joukon A kaikki kosketuspisteet kuuluvat A:han eli A on itsensä sulkeuma, A on suljettu joukko, formula_18.
Sulkeumaa "A" saatetaan merkitä myös muilla tavoin: cl("A"), Cl("A") tai formula_19.
Kasautumispiste.
Joukon "A" kasautumispiste on piste "x", jonka jokainen ympäristö sisältää "x":n lisäksi jonkin muunkin "A":han kuuluvan pisteen. Jokainen kasautumispiste on siis samalla kosketuspiste, mutta joukolla saattaa olla myös erakkopisteitä, jotka kuuluvat joukkoon ja ovat myös sen kosketuspisteitä, mutta eivät kasautumispisteitä.
Pienestä pitäen

”Pienestä pitäen” on Juice Leskisen säveltämä ja sanoittama kappale vuodelta 1991. Laulu on kirjoitettu aikana, jolloin Juice Leskinen oli tavannut tulevan vaimonsa Annelen. 
”Pienestä pitäen” ilmestyi Juice Leskinen Grand Slamin LP:llä "Taivaan kappaleita" ja tuplasinglenä, jonka muut kappaleet ovat ”Daisarit”, ”Siniristiloppumme” ja ”Action!!!”. Kappaleen esittävät Juice Leskinen (laulu), Anssi Tikanmäki (piano, urut ja taustalaulu), Ila Loueranta (akustinen kitara ja taustalaulu), Jari Yliaho (sähkökitara ja taustalaulu), Antti Tammilehto (basso) ja Vesa Sytelä (rummut). Kappale oli Suomen singlelistan ykkösenä 24. kesäkuuta – 7. heinäkuuta 1991.
Vuonna 2009 Pate Mustajärvi lauloi kappaleesta cover-version, joka ilmestyi sekä singlenä että "Ollaan ihmisiksi" -albumilla, jolla Mustajärvi tulkitsee Juice Leskisen kappaleita.
Alppihiihto talviolympialaisissa 2010

XXI talviolympialaisissa Vancouverissa järjestettiin alppihiihdossa yhteensä kymmenen kilpailua. Kilpailut käytiin Whistlerissä Whistler Creeksidella 15.–27. helmikuuta 2010.
Miehet.
Pujottelu.
27. helmikuuta
Suurpujottelu.
23. helmikuuta
Kilpailu piti alun perin laskea 21. helmikuuta, mutta se siirrettiin 23. päivälle alppiyhdistetyn siirryttyä kilpailtavaksi kyseisenä päivänä.
Supersuurpujottelu.
19. helmikuuta
Syöksylasku.
15. helmikuuta
Kilpailu piti käydä alun perin 13. helmikuuta, mutta se siirrettiin 15. päivälle huonojen sääolosuhteiden vuoksi.
Alppiyhdistetty.
21. helmikuuta
Kilpailu piti alun perin laskea 16. helmikuuta, mutta se siirrettiin 21. päivälle huonojen sääolosuhteiden vuoksi.
Naiset.
Pujottelu.
26. helmikuuta
Suurpujottelu.
25. helmikuuta
Kilpailun ensimmäinen kierros käytiin suunnitellusti 24. helmikuuta, mutta sankan sumun vuoksi toinen kierros siirrettiin seuraavalle päivälle.
Supersuurpujottelu.
20. helmikuuta
Syöksylasku.
17. helmikuuta
Alppiyhdistetty.
18. helmikuuta
Kilpailu piti alun perin käydä 14. helmikuuta, mutta se siirrettiin 18. päivälle huonojen sääolosuhteiden vuoksi.
Itse asiassa

Itse asiassa on suomalaislaulaja Topi Sorsakosken studioalbumi, joka julkaistiin 21. lokakuuta 2009. Se on Sorsakosken ensimmäinen studioalbumi seitsemään vuoteen. Siltä irrotettiin aiemmin single ”Rakkauden kintereillä”, joka on saanut paljon radiosoittoa.
Albumi debytoi Suomen virallisen listan sijalla 31.
Tellervo (nimi)

Tellervo on suomalainen naisen etunimi, joka on omaksuttu "Kalevalasta".
"Kalevalassa" esiintyy kultahiuksinen metsänneito Tellervo, joka paimentaa metsänjumala Tapion karjaa. Hänet mainitaan kerran myös Tapion vaimona. Nimi Tellervo on ilmeisesti muodostettu miespuolisen vastineensa Pellervon pohjalta. "Kalevalan" Pellervo eli Sampsa Pellervoinen on puiden kylväjä ja laivapuun etsijä, jota on toisinaan pidetty Tapion poikana ja kasvillisuuden jumalana.
Tellervo on tullut etunimenä käyttöön kansallisromanttisella kaudella. Sitä on ehdotettu ristimänimeksi jo 1860-luvulla. Suomalaiseen almanakkaan nimi lisättiin vuonna 1908, josta lähtien Tellervon päivää on vietetty 13. huhtikuuta.
Vuoden 2019 loppuun mennessä nimi Tellervo on Suomessa annettu 46 566 naiselle ja 1900-luvun alkupuolella myös noin 50 miehelle. Suosionsa huipulla nimi on ollut 1920–1950-luvuilla. Se on ollut tavallinen varsinkin jälkimmäisenä etunimenä.
Tellervosta käytettyjä puhuttelumuotoja ovat muun muassa Tellu ja Telle.
Boadicea-luokka (risteilijä)

Boadicea-luokka oli Britannian Kuninkaallisen laivaston tiedusteluristeilijäluokka, jonka kaksi alusta rakennettiin 1908–1909. Luokan alukset palvelivat ensimmäisessä maailmansodassa. Luokka oli Kuninkaallisen laivaston ensimmäinen, missä käytettiin turbiinimoottoreita. Luokan alukset olivat suurempia ja raskaampia kuin aiemmat kaupallisessa kilpailuissa pareittain suunnitellut Adventure-, Forward-, Pathfinder- ja Sentinel-luokkien alukset. Aluksilla oli kuitenkin keveämpi panssarointi sekä aseistus muun muassa kannen panssarointi kattoi ainoastaan konehuoneet.
Luokan alukset suunniteltiin toimimaan hävittäjälaivueiden tiedustelijoina, jolloin niiden tuli kyetä etsimään vihollisen aluksia sekä mahdollisesti tuhoamaan niitä. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.
Alusten aseistuksena oli kuusi neljän tuuman (102 mm) tykkiä, joista kaksi oli sijoitettu sillan eteen ja kaksi sillan taakse kummallekin laidalle ja loput kaksi keskelle alusta perään päin.
The Foundation

The Foundation on rap-yhtye Geto Boysin kahdeksas studioalbumi, joka julkaistiin 25. tammikuuta 2005. Albumista on myös ilmestynyt Screwed &amp; Chopped versio. Kappale "Yes, Yes, Y'All" kuullaan myös PC-pelissä EA Sports's Fight Night Round 2 sekä PlayStation 2 -pelissä 25 To Life.
Quality

Quality on rap-artisti Talib Kwelin ensimmäinen studioalbumi. Albumi julkaistiin Yhdysvalloissa 22. lokakuuta 2002.
Samplet.
Get By
Shock Body
Good To You
Guerilla Monsoon Rap
Singlet.
Good To You
Waiting For The DJ 
Get By
Polkuantura

Polkuantura on monien nisäkäslajien jalkojen alla oleva sarveistuneen ihon peittämä tyynymäinen side- ja rasvakudoksinen muodostuma. Norsuilla ja kameleilla on erityisen paksut polkuanturat. Polkuanturaan verrattava ihmisen anatominen osa on esimerkiksi päkiä.
The Fame Monster

The Fame Monster on Lady Gagan kolmas EP-levy, joka julkaistiin 18. marraskuuta 2009. Albumista on olemassa kaksi painosta, yhden CD:n painos ja kaksi CD:tä sisältävä deluxe-versio. Kaksois-CD:n levyistä toinen sisältää kahdeksan uutta kappaletta ja toinen Gagan debyyttialbumin "The Famen" uudelleenjulkaisun. Alun perin The Fame Monster oli tarkoitus julkaista vain kaksois-CD:nä, mutta Lady Gaga päätti julkaista uudet kappaleet myös erikseen omana albuminaan, koska hän arveli kaksois-CD:n olevan liian kallis joillekin faneille. Albumia on myyty arviolta 7,5 miljoonaa kappaletta. Albumi sai vuonna 2011 parhaan pop-albumin Grammy-palkinnon.
Gaga on itse kuvaillut uusia kappaleitaan seuraavasti: "Olen matkustanut kaksi vuotta ympäri maailmaa ja kohdannut monia Monstereita (nimitys Lady Gagan faneille). Jokainen uusista kappaleista edustaa yhtä niistä. Olen viettänyt paljon aikaa Itä-Euroopassa, ja tämä albumi on kokeellinen poplevy industrial- ja goottivaikuttein, 90-luvun dancemelodioin ja 80-luvun lyriikoin. Se on melankolista poppia." 
Kappaleet.
Levy 1.
Bonuskappaleet
Levy 2 (The Fame Monster Deluxe Edition).
Bonuskappaleet
Elämän tarkoitusta etsimässä

Elämän tarkoitus etsimässä (eng. "The Unheard Cry for Meaning. Psychotherapy and Humanism") on Viktor Franklin kirjoittama teos logoterapian opeista. Alkuperäinen teos julkaistiin vuonna 1978.
Kirja sisältää sekä Franklin omia että muiden tieteilijöiden tutkimuksia ja tapauskertomuksia. Frankl selvittää ihmisen pyrkimystä löytää elämälleen tarkoitus, sekä selittää teoksessa logoterapian käsitteitä, kuten paradoksaalinen intentio ja dereflektio.
Arfakinliputtaja

Arfakinliputtaja ("Parotia sefilata") on Indonesiassa tavattava paratiisilintuihin kuuluva varpuslintu.
Koko ja ulkonäkö.
Kooltaan arfakinliputtaja on noin 33 cm. Naaras on hieman koirasta kookkaampi. Koiras on täysin musta lukuun ottamatta vihreää niskalaikkua, kiiltävän vihreää rintaa ja valkoista otsaa. Arfakinliputtajalla on muiden liputtajien tavoin päässä kuusi pidentynyttä pyöreäpäistä sulkaa. Naaras on selästään ruskea ja päästään musta. Naaraan vatsa on pohjaväriltään valkoinen ja siinä on kapeita, mustia poikkijuovia.
Levinneisyys ja elinympäristö.
Arfakinliputtajaa tavataan Indonesiasta Vogelkopin niemimaan alueelta. Lajin elinympäristöä ovat sademetsät 1 400 – 1 800 metrin korkeudella merenpinnasta. Lajin ravintoa ovat pääasiassa hedelmät, erityisesti viikunat.
Ghost Brigade

Ghost Brigade on suomalainen alternative metal -yhtye, joka perustettiin Jyväskylässä vuonna 2005. Yhtye ilmoitti jäävänsä tauolle epämääräiseksi ajaksi joulukuussa 2015. Marraskuussa 2019 ilmoitettiin, että yhtye tekee paluun keikoille huhtikuussa 2020.
Guided by Fire

Guided by Fire on jyväskyläläisen Ghost Brigade -yhtyeen ensimmäinen studioalbumi.
Kappaleet.
Kaikki kappaleet sanoittanut Manne Ikonen.
Neoptolemos (diadokki)

Neoptolemos oli makedonialainen sotilas ja yksi diadokeista, Aleksanteri Suuren seuraajista. 
Arrianoksen mukaan Neoptolemos kuului aiakideihin eli molossien kuningassukuun. Hän osallistui luultavasti Aleksanterin Aasian sotaretkeen alusta alkaen, mutta hänet mainitaan lähteissä vasta Gazan piirityksen yhteydessä, jossa hän kunnostautui olemalla ensimmäinen, joka kiipesi kaupungin muureille piirityksen aikana. Neoptolemos mainitaan seuraavan kerran hypaspistien komentajana vuonna 330 eaa. Aleksanterin kuoleman jälkeen Neoptolemos sai hallittavakseen Armenian. Ensimmäisen diadokkisodan aikana Neoptolemos sai käskyn hallitsija Perdikkaalta toimia Eumenes Kardialaisen alisuudessa. Neoptolemos juonitteli kuitenkin Eumeneen vihollisen Antigonoksen kanssa. Eumenes sai kuitenkin tietää tästä ja kukisti Neoptolemoksen taistelussa. Neoptolemos pääsi pakenemaan vain 300 sotilaan kanssa Krateroksen luokse ja sai tämän hyökkäämään Eumeneen kimppuun. Seuranneessa taistelussa Krateros kärsi kuitenkin tappion. Neoptolemos ja Eumenes kävivät tämän jälkeen kaksintaistelun, jonka Eumenes voitti. Neoptolemoksen ja Krateroksen kaaduttua heidän armeijansa lähti pakoon.
HMS Dartmouth (1911)

HMS Dartmouth oli Britannian kuninkaallisen laivaston Weymouth-luokan kevyt risteilijä, joka palveli ensimmäisessä maailmansodassa.
Valmistus.
Alus tilattiin osana vuosien 1909–1910 laivasto-ohjelmaa Vickersiltä Barrow-in-Furnessista, missä köli laskettiin 19. helmikuuta 1910. Alus laskettiin vesille 14. joulukuuta 1910 ja valmistui marraskuussa 1911.
Palvelus.
Palvelukseen otettaessa alus määrättiin Atlantin laivastoon ja se oli 3. taistelulaivueessa 1912–1913. Alus teki 1913 Välimeren purjehduksen, jonka aikana se vieraili Montenegrossa ja Salonikassa. Se liitettiin vuotuista merisotaharjoitusta varten heinäkuussa 2. kevyt risteilijälaivueeseen. Alus palasi palvelukseen syyskuussa määrättynä Itä-Intian laivastoasemalle, jossa se vapautti "HMS Perseuksen" palaamaan Britteinsaarille. Alus siirrettiin elokuussa 1914 telakalle Bombayssä.
Ensimmäisen maailmansodan alkaessa alus oli edelleen Itä-Intian laivastoasemalla. Lokakuussa se valtasi saksalaisen hinaajan "Adjutantin" ja joulukuun alus partioi Intian valtamerellä. Tammikuussa 1915 alus liitettiin Suuren laivaston 2. risteilijäviirikköön, josta se siirrettiin eteläiselle Atlantille etsimään Saksan keisarikunnan laivaston risteilijää "SMS Karlsruhea". Alus siirrettiin helmikuussa Dardanelleille tukemaan Gallipolin maihinnousua, mistä se siirrettiin toukokuussa 8. risteilijäviirikköön Brindisiin. Alus osallistui 14. toukokuuta Otrantonsalmen taisteluun ja 28.–29. joulukuuta Durazzon taisteluun. Alus vaurioitui saatuaan osuman sukellusvene "SM UC-25":n laukaisemasta torpedosta. Telakalta palattuaan alus palasi palvelukseen. Alus myytiin romutettavaksi 13. joulukuuta 1930 Metal Industriesille.
Aloitustapaaminen

Aloitustapaaminen () on projektin käynnistämisen yhteydessä järjestettävä projektin asiakkaan ja projektiryhmän tapaaminen. Tavoitteena on projektin käynnistämisen lisäksi luoda yhtenäinen käsitys projektiin osallistuville sen sisällöstä ja tavoitteista. Aloitustapaamisessa asioista keskustellaan alustavasti, joten on hyväksyttävää että asioita jää avoimeksi. 
Tapaamisen aiheita.
Tapaamisessa voidaan sopia mm. seuraavista aiheista.
Aloitustapaamista voidaan käyttää myös motivoimaan niin projektia toteuttavia sen tarpeellisuudesta, mutta myös asiakkaalle voidaan näyttää projektiryhmän sitoutuminen projektiin osoittamalla paneutumista aiheeseen jo projektin varhaisessa vaiheessa.
Tapaamisesta saatujen tietojen perusteella voidaan toteuttaa projektin ensimmäiset dokumentit, jonka jälkeen voidaan alkaa keräämään tarkempia vaatimuksia projektin toteutukseen.
Ialysós

Ialysós (, myös "Ialyssós") on Kreikan kaupunki sekä samanniminen Ródoksen kunnan kunnallisyksikkö (Δημοτική Ενότητα Ιαλυσού, "Dimotikí Enótita Ialysoú") ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kaupungin ja kunnallisyksikön väkiluku on 11 331 (vuonna 2011).
Historia.
Antiikki.
Ialysoksen seutu on ollut asuttu jo minolaisella ja mykeneläisellä kaudella. Antiikin Ialysos oli yksi saaren kolmesta vanhasta kaupungista Lindoksen ja Kameiroksen ohella. Kaupungit perustettiin sen jälkeen, kun doorilaiset asuttivat saaren noin 1100–900 eaa. Ialysoksen akropolis eli linnavuori sijaitsi nykyisin Filérimos-kukkulana tunnetulla vuorella. Vuosina 1000–600 eaa. Ialysos perusti siirtokuntia Välimeren rannikoille. Vauraimmillaan kaupunki oli löytöjen perusteella 400-luvulla eaa. Ialysos taantui asukkaiden alkaessa muuttaa uuteen, vuonna 408 eaa. perustettuun Rhodoksen kaupunkiin.
Filérimos-kukkulalla on säilynyt raunioita muun muassa Athene Poliaalle omistetusta temppelistä sekä lähdekaivorakennuksesta. Bysanttilaisella keskiajalla paikalla oli eri vaiheissa useita kirkkoja sekä luostari. Kukkulaa myös linnoitettiin tuolloin.
Nykyinen kaupunki.
Nykyinen Ialysóksen kaupunki sijaitsee noin kaksi kilometriä pohjoiseen Filérimos-kukkulasta ja noin kuusi kilometriä länsilounaaseen Ródoksen kaupungista, jonka esikaupunkialuetta se nykyisin käytännössä on. Kaupungin aiempi nimi oli "Triánta" (Τριάντα, ”Kolmekymmentä”). Vuonna 1976 se nimettiin uudelleen antiikin aikaisen kaupungin mukaan. Muuta historiallista yhteyttä kaupunkien välillä ei ole.
Ialysós on nykyisin yksi Ródoksen turismin keskuksista. Kaupungin ympäristössä on rantaa, joka on tuuliolosuhteittensa ansiosta erityisesti lainelautailijoiden suosiossa. Ródoksen kansainvälinen lentoasema sijaitsee noin kuusi kilometriä kaupungista länteen.
Ialysós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Kallithéan, Kámeiroksen, Líndoksen, Nótia Ródoksen ja Petaloúdesin kanssa.
Fjodorov

Fjodorov, Feodorov, Fedorov tai Fodorov (), naisilla Fjodorova, Feodorova, Fedorova tai Fodorova (), on yleinen venäläinen sukunimi. Se perustuu kreikkalaisperäiseen etunimeen Theodoros (kreikan Θεόδωρος, ven. Фёдор). Nimi voi viitata seuraaviin henkilöihin:
Fjodorov
Fedorov
Fjodorova
Fedorova
Feodorova
Fodorova
Muita
Stanislav Šesták

Stanislav Šesták (s. 16. joulukuuta 1982 Prešov, Tšekkoslovakia) on slovakialainen jalkapalloilija, pelipaikaltaan hyökkääjä. 
Seurajoukkueura.
Šesták aloitti uransa Tatran Prešovissa kaudella 2000–2001. Sieltä hän siirtyi tammikuussa 2002 Slovan Bratislavaan ja tammikuussa 2004 edelleen MŠK Žilinaan.
Žilinassa Šestákin maalimäärät kasvoivat huomattavasti. Kaudella 2005–2006 hän teki 17 maalia ja kaudella 2006–2007 hän oli 15 maalillaan Corgoň Ligan toiseksi paras maalintekijä Žilinan voittaessa sarjan mestaruuden.
Heinäkuussa 2007 Šesták siirtyi saksalaisseura VfL Bochumiin 750 000 euron kaupassa.
Maajoukkueura.
Slovakian maajoukkueessa Šesták on pelannut vuodesta 2004 lähtien. Hän oli mukana vuoden 2006 MM-kilpailuiden ja vuoden 2008 EM-kilpailuiden karsinnoissa. Jälkimmäisissä hän onnistui kahdesti maalinteossa San Marinoa vastaan.
Vuoden 2010 MM-kilpailuiden karsinnoissa Šesták oli suuremmassa roolissa. Hän oli kuudella maalillaan Slovakian paras maalintekijä, kun joukkue voitti ja selvitti tiensä arvokilpailuihin ensimmäistä kertaa historiassaan. Šesták teki muun muassa Puolaa vastaan loppuhetkillä kaksi maalia, jotka käänsivät ottelun Slovakian tappiosta voitoksi. Hän teki maalin myös molemmissa otteluissa rakasta vihollista Tšekkiä vastaan.
Toivo Wallenius

Toivo Kaarle Wallenius (16. heinäkuuta 1881 Hämeenlinna – 13. huhtikuuta 1919 Pukinmäki) oli suomalainen opettaja, kääntäjä ja kirjailija. Hän käytti myös nimimerkkiä "Kari Vallio".
Walleniuksen isä oli kauppias Ch. Wallenius. Hän pääsi ylioppilaaksi Hämeenlinnan lyseosta 1898 ja valmistui filosofian kandidaatiksi Helsingin yliopistosta 1903. Wallenius toimi Suomi-opiston opettajana Yhdysvalloissa 1903–1906 ja hän oli sitten Helsingin suomalaisen tyttökoulun jatkoluokkien suomenkielen opettajana 1908–1918. Wallenius toimi myös lehtimiehenä ja oli toimittajana Helsingin Kaiku-viikkolehdessä joka oli 1916 perustetun Suomen Kuvalehden edeltäjä.
Wallenius oli naimisissa vuodesta 1907 Inez Anna Theresia Berndtin kanssa.
CB Lucentum Alicante

CB Lucentum Alicante on alicantelainen koripalloseura, joka pelaa ACB:ssä.
Historia.
Seura perustettiin vuoden 1994 toukokuussa. Kaksi kuukautta myöhemmin seura hyväksyttiin Liga EBA:an.
 Kaudeksi 2000–2001 Alicante nousi ACB:hen, mutta putosi heti yhden kauden jälkeen. Vuodet 2002–2006 seura pelasi taas pääsajassa ennen putoamistaan toiseksi korkeimmalle sarjatasolle.
Eero Siren

Eero Siren (s. 2. kesäkuuta 1946, Helsinki) on suomalainen teatteritaiteen tohtori ja teatterintekijä. Hän on toiminut dramaturgina, ohjaajana, näyttelijänä ja teatterinjohtajana. Hän kirjoitti ylioppilaaksi Oulunkylän yhteiskoulusta 1967 ja valmistui teatteritaiteen maisteriksi 2000 Teatterikorkeakoulusta. Hän väitteli Taideyliopiston teatterikorkeakoulussa 2017.
Siren on ollut kiinnitettynä Imatran Teatterissa 1973–1975 näyttelijä-ohjaajana, Nukketeatteri Vihreässä Omenassa näyttelijänä 1975–1977 ja Kokkolan kaupunginteatterissa 1977–1979 ohjaajana. Hän oli Kokkolan kaupunginteatterin johtaja 1979–1982. Siren työskenteli Kemin kaupunginteatterissa 1982–1983 dramaturgina, 1983–2000 näyttelijänä ja 2000–2002 teatterinjohtajana. Vuosina 2002–2010 hän oli jälleen teatterin dramaturgi. Siren on myös kirjoittanut tv-sketsejä ja esiintynyt televisio-ohjelmissa.
LAEH

LAEH on suomalaisen metalliyhtyeen Embrazen esikoisalbumi vuodelta 1998. Albumi nauhoitettiin ja miksattiin Neo studiolla.
Kappaleesta "Charm of the Wilderness" kuvattiin musiikkivideo.
Sándor Vály

Sándor Vály (s. 28. maaliskuuta 1968 Budapest) on unkarilais-suomalainen kuvataiteilija. Hän on suorittanut taideopintoja Unkarissa 1982–1988. Hän on ollut Taidemaalariliiton jäsen vuodesta 1995 ja Tarihstan Akatemian jäsen vuodesta 1997. 
Sándor Vály on asunut ja työskennellyt Helsingissä vuodesta 1990. 
Sándor Vály on pitänyt näyttelyitä Suomessa viimeisten 24 vuoden aikana. Turun Ars Nova -museoon vuonna 1999 koottu kuvitteellinen kansatieteellinen näyttely Talazűek Ob Uzuk – City of Immortality sisälsi muun muassa "kaivauslöytöjä" ja niihin liittyviä piirustuksia ja veistoksia jotka Vály oli työstänyt perfektionismiin asti. Vály loi kieltä ja kansalliseeposta myöten muinaisen kansan ja dokumentoi sen historian teoksillaan.
Vály on elänyt läpi ihmisen historiaa ja kuvakäsitystä ja kuvittanut omalla tavallaan ihmiselämän keskeiset asiat: syntymään ja kuolemaan liittyvät myytit, uskon ja rakkauden rituaalit, tiedon ja mystiikan salaisuudet. Teokset kierrättävät sisällöllisesti ja taidehistoriallisesti ihmiskunnan yhteistä omaisuutta. Tekotavaltaan ne ovat kierrätysmateriaaleista koottuja kollaaseja ja sekatekniikkatöitä. Tervapahvia, aaltopahvia, sanomalehtiä on yhdistetty hiili- ja tussipiirrokseen ja maalaukseen.
Vály ei ole urallaan rajoittunut maalaustaiteeseen, vaan työstänyt lisäksi muun muassa elokuva- ja musiikkiprojekteja. Hän on tehnyt muun muassa runolevyjä J.K. Ihalaisen kanssa.
Simo Alitalo

Simo Alitalo (s. 1954) on suomalainen ääni- ja mediataiteilija. Hän tekee ääni-installaatioita, tilateoksia ja radiotaidetta. Alitalo asuu Turussa ja työskentelee pääasiassa Turussa ja Helsingissä. Hän on opiskellut filosofiaa, musiikkitiedettä, kulttuurihistoriaa ja elokuvatutkimusta Turun yliopistossa ja valmistelee taiteen väitöstyötä Kuvataideakatemiassa aiheena äänitaide. Hän on tehnyt myös kokeellisia feature-ohjelmia Yle Radio 1:n Radioateljeelle sekä toiminut äänitaiteen kuraattorina ja luennoitsijana.
Alitalo on myös opettanut muun muassa äänen ja kuvan suhdetta audiovisuaalisissa medioissa kuten elokuvassa. Hän toimii aktiivisesti kansainvälisissä äänitaiteen yhteisöissä ja on esimerkiksi World Forum for Acoustic Ecology -järjestön perustajajäseniä. Hänen ääni-installaatioitaan on ollut esillä Suomen lisäksi useissa Euroopan maissa sekä Australiassa, Kanadassa, Uudessa-Seelannissa ja Yhdysvalloissa.
Radioateljeelle Alitalo on tehnyt kymmeniä ohjelmia. Yhdessä runoilija Markku Innon kanssa hän on tehnyt lukuisia amerikkalaisen ja eurooppalaisen nykyrunouden esittelyjä. ”Liipoon laulu, turkulaista runon poljentoa” -ohjelma sai YLEn kunniamaininnan vuonna 2004 (Koura 2004).
Syksyllä 2010 Alitalo kuratoi Aboa Vetus &amp; Ars Nova museoon Klangi-äänitaidenäyttelyn yhdessä Tuike Alitalon ja Silja Lehtosen kanssa. Klangi on merkittävimpiä Suomessa järjestettyjä äänitaiteen esittelyjä, jossa oli teoksia seitsemältä kansainvälisesti tunnetulta äänitaiteilijalta Euroopasta, Kanadasta ja Australiasta.
Turku 2011 kulttuuripääkaupunkivuoden yhteydessä Alitalo oli taiteellisena suunnittelijana Suomen Akustisen Ekologian Seuran hankkeessa ”Turku kuuntelee” ja toteutti kulttuuripääkaupunkisäätiön tilaustyönä juhlavuoden avajaisiin tammikuussa 2011 "Aurajoksisinfonian", joka oli ääniperformanssi laivan sumutorville, mustaruutikanuunoille, sireeneille ja puhallinsoittajille.
Vuonna 2011 tilasi The Collection museo Lincolnissa, Itäisessä Englannissa Alitalolta mittavan 16-kanavaisen ääniteoksen ”Carta de Ausuculto”. Teos oli äänimuotokuva Lincolnin lähistöllä entisöitävästä muinaisesta lehmuslehdosta. Alitalo äänitti metsän äänimaisemaa kolmen kuukauden residenssissä, keväällä kesällä ja syksyllä 2010. Residenssi oli osa Lontoon 2012 Olympialaisten kansainvälistä kulttuuri- ja taideohjelmaa.
Vuonna 2011 Alitalolle myönnettiin Taiteen valtionpalkinto ja vuonna 2016 ylimääräinen taiteilijaeläke.
Vuonna 2012 Simo Alitalo ja työkumppaninsa Tuike Alitalo saivat Suomen Kulttuurirahastolta rahoituksen suomalaisia äänimaisemia kartoittavaan taideprojektiin Kuulumia.
Vuosina 2021-24 Simo Alitalo on työskennellyt yhdessä kumppaninsa Tuike Alitalon kanssa yhteisöllisessä äänitaide projektissa Sonic Commons. Hanketta on rahoittanut Koneen Säätiö.
Naisen kivitys

Naisen kivitys ("The Stoning of Soraya M.") on Cyrus Nowrastehin ohjaama tositapahtumiin perustuva elokuva, joka kertoo Soraya-nimisen naisen raa’asta kohtalosta iranilaiskylässä vuonna 1986. Kylässä asuva Zahra esittää asiasta selonteon ranskalaisen toimittajan sanelimeen.
Näyttelijät.
Lähde: 
Vastaanotto.
Nyt-liitteen Leena Virtasen mukaan "Naisen kivitys" on vanhanaikainen, moraalista raivoa nostattava elokuva. Hänen pitkitettynä pitämänsä kivityskohtauksen ”olisi voinut kuvata hienovaraisemminkin, eikä elokuvan dramaattinen teho olisi siitä kärsinyt, pikemminkin päinvastoin”.
Gregorius

Gregorius on miehen etunimi. Se on latinalainen muoto kreikkalaisesta nimestä "Gregorios" ("Γρηγόριος"), joka merkitsee "valpas". Nimi on esiintynyt muun muassa useilla paaveilla. 
Suomessa nimi Gregorius on Digi- ja väestötietoviraston tietojen mukaan annettu maaliskuuhun 2025 mennessä noin 120–130 henkilölle. Suomenruotsalaisessa kalenterissa Gregoriuksen nimipäivä 12. maaliskuuta, paavi Gregorius I:n muistopäivänä. Nimen suomalaisia vastineita ovat Reijo ja Reko.
Intense

Intense on suomalaisen metalliyhtyeen Embrazen toinen studioalbumi, joka julkaistiin vuonna 1999. Albumi nauhoitettiin, miksattiin ja masteroitiin Oulussa Neo Studiossa talvella 1998-1999. Albumin tuotti Immu Ilmarinen sekä Topi Hanhela ja julkaisi Mastervox Records.
Kappaleet.
Kaikki kappaleet sanoittanut Tuohimaa ja Hanhela.
King World Productions

King World Productions oli yhdysvaltalainen televisio-ohjelmien jakeluyritys. Sen perusti Charles King vuonna 1964, ostettuaan Hal Roachin 1930-luvulla tuottamien "Meidän sakki" -lyhytelokuvien televisiolähetysoikeudet. Charles Kingin kuoltua 1972 yritys siirtyi hänen kuuden lapsensa hallintaan. Yrityksen toimitusjohtajaksi tuli Michael King ja hallituksen puheenjohtajaksi Roger King. 
King Worldin levittämiin ohjelmiin kuuluivat muun muassa Wheel of Fortune, Jeopardy, The Oprah Winfrey Show ja Dr. Phil. CBS hankki King Worldin omistukseensa vuonna 2000 ja vuonna 2006 se fuusioitiin osaksi vastaperustettua CBS Television Distributionia.
Fame (vuoden 2009 elokuva)

Fame on yhdysvaltalainen syksyllä 2009 ensi-iltansa saanut elokuvamusikaali, joka on uusi versio Alan Parkerin samannimisestä elokuvasta vuodelta 1980. Elokuvan on ohjannut Kevin Tancharoen.
Vastaanotto.
"Helsingin Sanomien" Nyt-liitteessä viisi kriitikkoa antoi elokuvalle asteikolla 1–5 pistekeskiarvon 2,2.
Nyt-liitteen Pertti Avolan mukaan uusinta-"Fame" on paitsi naiivi, myös ”kamalan tylsä”. Perusteeksi päivityksen valmistamiseen hän arvioi "High School Musical" -esitysten suosiota. Lapsellisesti ja ikävystyttävästi etenevän "Famen" ainoa valopilkku on Avolan mukaan nuori Naturi Naughton, etenkin tämän tulkinta kappaleesta ”Out Here on My Own”.
"Turun Sanomien" Päivi Valotien mielestä "Fame" kärsii latteasta rytmityksestä ja käy tasapaksusti läpi neljä taidelukion vuotta valintakokeesta alkaen. Päähenkilöt ovat tyyppeinä kovin tasapäisiä lukuisista nuoriso- ja kouluelokuvista tuttuine kaavamaisine ongelmineen. Hyvänä puolena Valotie mainitsee elokuvan antavan realistisen kuvan taidealan opinnoista kovana työntekona ja harjoitteluna.
Eni

Eni S.p.A. (itl. "Ente nazionale idrocarburi") on italialainen öljy- ja kaasuyritys, joka toimii 70 maassa. Eni on myyntiluvuiltaan yksi Euroopan suurimmista öljyalan yrityksistä. Se oli Italian suurin yritys vuonna 2008. Sen perustI Enrico Mattei vuonna 1953.
Eni on yksi EURO STOXX 50 Stock Market Indexin yrityksistä.
Vuonna 2009 Euroopan kommissio syytti Eniä pyrkimyksistä estää epäreilusti kilpailijota käyttämästä kaasuputkia. Välttääkseen rangaistuksen Eni tarjoutui myymään kaasuputkiverkkonsa.
Esko Riepula

Esko Olavi Riepula (s. 2. helmikuuta 1941 Paavola) on suomalainen emeritusprofessori. 
Riepula syntyi seppä Juho Aukusti Riepulan ja Fanni Kristiina Mällisen perheeseen. Hänen puolisonsa vuodesta 1968 on kotitalousteknikko Pirkko-Liisa Annikki Lumiaho. Riepula valmistui kauppaopistosta 1962 ja suoritti verovirkamiestutkinnon 1963. Hänestä tuli Suomen ensimmäinen hallintotieteiden maisteri vuonna 1967, lisensiaatiksi hän valmistui vuonna 1969 ja väitteli tohtoriksi vuonna 1973. Riepula työskenteli Tampereen yliopiston julkisoikeuden assistenttina 1967-1970, oikeusministeriön valtiosääntökomitean sihteerinä 1971-1973, Tampereen yliopiston yliopettajana 1973-1977 ja opetusministeriön suunnitteluprofessorina 1978-1979. Vuonna 1975 hänet nimitettiin valtiosääntöoikeuden dosentiksi.
Riepula oli Lapin yliopiston va. rehtori 1979-1983 ja julkisoikeuden professori vuodesta 1981, yliopiston ensimmäisenä rehtorina hän toimi 1983–2006. Riepula on myös toiminut useaan otteeseen Rovaniemen kaupunginvaltuustossa sosialidemokraattien valtuustoryhmässä, edellisen kerran vuosina 2009–2012.
Tieteellisen tuotannon lisäksi Riepula on kirjoittanut Petri Koikkalaisen kanssa Suomen vaalirahoituskohua koskevan pamfletin "Näin valta ostetaan" (2009), jossa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidettiin liikemiesten ja poliittisten toimijoiden rakentamana korruptiojärjestelmänä.
Doom Unit

Doom Unit on suomalainen rock-yhtye. Yhtyeen ensimmäinen single "Killing Time" oli Radio Rockin soitetuin kappale useiden viikkojen ajan vuonna 2009. Doom Unit julkaisi ensimmäisen studioalbuminsa "Cross the Linen" vuonna 2009, joka sijoittui ensimmäisellä julkaisuviikollaan Suomen virallisella listalla sijalle 2. Yhtye julkaisi toisen albuminsa "The Burden of Bloom" vuonna 2011 ja kolmannen albuminsa "III" elokuussa 2013.
Ura.
Doom Unitin ura alkoi vuonna 2009 Radio Rockin Starba-kilpailusta, jonka yhtye voitti alun perin suomalais-amerikkalaiseen kauhuelokuvaan "Skeleton Crew" sävelletyllä "Killing Time" -kappaleellaan. Yhtyeen debyyttialbumi "Cross the Line" meni suoraan Suomen virallisen albumilistan toiselle sijalle ja yhtye nousi teki paljon live-esiintumisiä. Ahkeran kiertämisen jälkeen yhtye keskittyi toiseen albumiinsa "The Burden of Bloom", joka sekin nousi albumilistan TOP20:een. Yhtyeen kolmas albumi, nimeltään "III" saavutti julkaisuviikollaan listan sijan 12. 
Yhtyeen kokoonpanossa tapahtui toisen albumin jälkeen vaihdoksia. Basistina toimi kolmannella levyllä ja livenä Doom Unit -albumien tuottajanakin toiminut Happoradion kitaristi AH Haapasalo. Vuonna 2014 yhtyeen basistiksi AH:n tilalle astui Kari Luonsinen, joka toimi yhtyeen pitkäaikaisimpana basistina vuoteen 2022 asti.
Televisiokanava Nelonen käytti "Killing Time" -kappaletta televisio-ohjelma "Harper’s Islandin" Suomen mainoksissa ja "Chameleon" oli puolestaan musiikkina "Liigapörssi"-ohjelman mainoksessa. Vuonna 2011 Doom Unit vieraili "Diili"-ohjelmassa.
LINQ

LINQ, "Language Integrated Query", on Microsoft .NET Framework -komponentti, joka mahdollistaa datakyselyt .NET -ohjelmointiympäristössä.
LINQ-kyselyjä voidaan tehdä olioihin, XML-dokumentteihin, taulukoihin, relaatiotietokannan tauluihin.
Vipsania Agrippina

Vipsania Agrippina (36 eaa. – 20 jaa.) oli keisari Tiberiuksen ensimmäinen vaimo. Agrippina oli Marcus Vipsanius Agrippan ja Caecilia Attican tytär, ja Augustus ja Agrippa naittoivat hänet Tiberiukselle jo nuorella iällä. Agrippan kuoltua Augustus kuitenkin pakotti Tiberiuksen ja Vipsanian eroamaan, jotta Tiberius voisi mennä naimisiin Augustuksen tyttären Julian kanssa. Tiberius erosi Vipsaniasta hyvin vastahakoisesti, sillä heidän avioliittonsa oli ollut onnellinen. 
Vipsania Agrippina meni sittemmin naimisiin senaattori Gaius Asinius Gallus Saloninuksen kanssa.
Pop Rocks

Pop Rocks (esitetty televisiossa nimellä Metallifaija) on vuonna 2004 valmistunut yhdysvaltalainen elokuva. Elokuvan on ohjannut Ron Lagomarsino ja sen pääosissa ovat Gary Cole, Sherilyn Fenn, David Jensen, Douglas M. Griffin ja Dane Hereford. Elokuva kertoo pankkiiri-isä Jerry Hardenista, joka yrittää salata menneisyytensä perheeltään rockbändistä Rock Toxinista.
Juoni.
Jerry Harden (Gary Cole) on töissä pankissa ja hänellä on vaimo ja tytär ja poika. Eräänä päivänä eräs mies soittaa hänelle ja pyytää häntä tapaamaan hänet. Jerry menee tapaamaan miestä ja katsojille paljastuu salaisuus Jerryn menneisyydestä: Jerry on ollut nuoruudessaan rockyhtye Rock Toxinin peruukkia pitävä ja meikkaava laulusolisti. Jerry ei halua salaisuutensa paljastuvan perheelleen ja onkin haukkunut bändin jäsenet vastuuttomiksi nilkeiksi. Jerryn vanha bändikaveri pyytää häntä tulemaan uudelleen perustetun Rock Toxinin laulusolistiksi. Jerry ei haluaisi suostua, mutta hänen on pakko, koska hänellä ei ole rahaa maksaa tyttärensä collegea. Rock Toxin perustetaan uudelleen ja aloittaa keikkailun uudestaan lähes samalla kokoonpanolla kuin ennen. Vain basisti on vaihtunut.
Jerryn tytär alkaa seurustella bändin uuden basistin kanssa ja Jerry (joka käyttää taiteilijanimeä Dagger) huomaa eräällä keikallaan tämän. Jerry sanoo tyttärelleen, ettei saa tavata basistia enää ja sanoo saman basistille. Lehdistötilaisuudessa bändiä haastatellaan ja yksi toimittajista on Jerryn vaimo.
Haastattelun jälkeen Jerry on kävelemässä autolleen kunnes eräs nainen tulee hänen luokseen ja haluaa alkaa seurustella tämän kanssa. Jerry yrittää pitää hänet loitolla ja hän lopulta luovuttaa, mutta jättää pikkuhousunsa Jerryn auton takapenkille. Jerry saapuu kotiin ja hänen vaimonsa käy hänen autossaan. Hän löytää pikkuhousut ja Jerry kertoo vaimolleen olevansa Rock Toxinin laulusolisti Dagger.
Jerryn pojalla on kavereidensa kanssa bändi, mutta Jerry suhtautuu kielteisesti tähän. Jerryn lapsetkin saavat selville, että hän on Dagger. Jerry ei pidä hänen työpaikastaan pankissa ja lopulta haukkuu hänen pomonsa kun tämä alkaa kommentoida hänen työtään. Jerry eroaa pankista ja päättää alkaa ammattimuusikoksi jälleen kerran.
Jerryn perhe on Rock Toxinin keikalla ja Jerry saapuu paikalle. Hän kysyy bändiläisiltä missä basisti on ja he sanovat, että hän meni jonkun tytön kanssa jonnekin. Jerry löytää heidät ja huomaa, että basisti yrittää raiskata Jerryn tytärtä. Jerry hakkaa hänet ja lähtee lavalle. Hän pyytää poikaansa soittamaan bändiin bassoa ja bändi alkaa soittaa.
Through the Wall (EP)

Through the Wall on suomalaisen hard rock -yhtyeen Peer Güntin ensimmäinen EP-levy. Se äänitettiin Millbrook-studiolla vuonna 1985. Osa EP:n kappaleista on julkaistu myöhemmin yhtyeen kokoelmalevyillä.
Suomalainen rautalankametalli-yhtye Viikate on tehnyt suomenkielisen version kappaleesta ”Losing My Mind” nimellä ”Köysistä parhain”.
Kappaleet.
Kaikki kappaleet Timo Nikki, Teijo Erkinharju ja Teijo Kettula.
Kokoonpano.
Peer Günt
Muut
Kiss tha Game Goodbye

Kiss tha Game Goodbye on rap-artisti Jadakissin ensimmäinen studioalbumi. Albumi julkaistiin Yhdysvalloissa 7. elokuuta 2001. Albumin myynti ylitti kultalevyrajan 21. syyskuuta 2001.
The Reason (Beanie Sigelin albumi)

The Reason on Beanie Sigelin toinen studioalbumi, joka julkaistiin 26. kesäkuuta 2001. Se oli ensimmäisellä listaviikollaan Yhdysvalloissa Billboard 200 -listan viidennellä sijalla.
Samplet.
Nothing Like It
So What You Saying
Get Down
Man’s World
Mom Praying
Still Got Love For You
What Your Life 2
Think It's A Game
Wörth am Main

Wörth am Main on kaupunki Saksan Baijerissa, Unterfrankenin hallintopiirissä. Se sijaitsee Mainin vasemmalla rannalla 19 kilometriä Aschaffenburgista etelään. Siellä oli vuonna 2020 4 811 asukasta.
Wörthin paikalla on ollut jo roomalainen linnoitus, joka sijaitsi Germanian vastaisella rajalla. Frankkien aikaan 500-luvun alusta lähtien siellä oli kuninkaallinen hallintopaikka ja lähetystyön keskus. Nykyinen kaupunki on perustettu 1200-luvun lopulla Mainzin arkkihiippakunnan alaisuudessa, ja se mainitaan historiallisissa dokumenteissa ensimmäisen kerran 1291 nimellä "Werde".
Kaupungin tärkeimpiä nähtävyyksiä ovat keskiaikainen vanhakaupunki ja kaupungintalo, jossa on renessanssikauden portaali.
Michael Barratt

Michael Reed Barratt (s. 16. huhtikuuta 1959 Vancouver (Washington), Yhdysvallat) on yhdysvaltalainen lääkäri ja NASAn astronautti. Ilmailulääketieteeseen erikoistunut Barratt toimi NASAssa ilmailulääkärinä ennen kuin hänet valittiin astronauttikoulutukseen. Hän on osallistunut NASAn sukkula-Mir-ohjelman ja Kansainvälisen avaruusaseman avaruusläketietieteen ohjelmien kehittämiseen. Barratt osallistui lentoinsinöörinä Retkikunta 19:n lennolle, ensimmäiselle avaruuslennolleen, ja jatkoi lentoaan Retkikunta 20:n miehistön jäsenenä. Hän osallistui myös lennolle STS-133.
Barratt on naimisissa tohtori Michelle Lynne Barrattin (o.s. Sasynuik) kanssa; heillä on viisi lasta.
Vesihilpi

Vesihilpi eli hetevesihilpi ("Catabrosa aquatica") on Euroopassa, Aasiassa ja Pohjois-Amerikassa laajalle levinnyt kosteiden kasvupaikkojen heinäkasvi. Suomessa vesihilpi on rauhoitettu Pohjois-Pohjanmaan maakunnan eteläpuolella.
Ulkonäkö ja koko.
Vesihilpi on monivuotinen, tanakka ja kasvaa 10–60 senttimetriä korkeaksi. Varsi on juurehtiva, runsaasti rönsyilevä ja sen tyvi on polvekas. Litteät, tasasoukat lehdet ovat 5–15 mm leveitä ja lyhyehköjä. Röyhy on sirottavahaarainen ja 5–10 cm pitkä. Tavallisesti yksikukkaisten tähkylöiden väri vaihtelee sinipunaisesta vihertävänkirjavaan. Kaleet ovat pieniä, ulkohelve vihneetön. Vesihilpi kukkii heinä-elokuussa.
Vesihilpi leviää paitsi rönsyjensä avulla, myös siemenistä, jotka leviävät vesivirtausten, lintujen ja ihmisten kuljettamina.
Levinneisyys.
Vesihilpi on levinnyt varsin laajalle alueelle. Sitä tavataan lähes koko Euroopasta lukuun ottamatta Pyreneiden niemimaan länsiosia, Fennoskandian sisämaa-alueita ja Pohjois-Venäjää. Lajia tavataan myös Aasiassa Lähi-idästä ja Kaukasiasta Itä-Siperiaan. Pohjois-Amerikassa vesihilpi kasvaa mantereen koillisosissa ja Kalliovuorilla. Lajia tavataan myös Tulimaasta Etelä-Amerikan eteläkärjestä. Suomessa vesihilven esiintymät keskittyvät Oulun seuduille Raahesta Iihin ja Oulujoen vartta seuraten sisämaahan. Yksittäisiä havaintoja on myös Lapista. Lajia on tavattu myös Etelä-Suomesta lähinnä Suomenlahden rannikkoseuduilta, mutta nämä esiintymät ovat kadonneet.
Elinympäristö.
Vesihilpi kasvaa monenlaisissa kosteissa paikoissa, kuten esimerkiksi lähteissä, lähdepurojen varsilla, savisissa tihkupaikoissa, ojissa, kaivannoissa ja kosteikoissa. Lajin kasvupaikkoja Suomessa uhkaavat kuivatus ja laidunnuksen loppumista seuraava umpeenkasvu.
COCOMO

COCOMO (COnstructive COst MOdel) on Barry Boehmin kehittämä ohjelmistotuotannon kustannusmalli. Se on yksi käytetyimpiä ohjelmistojen kustannusmalleja ja se tarjoaa kaavoja eri kustannustekijöiden arviointiin. COCOMO:n avulla on myös mahdollista laskea arvio ohjelmistoprojektin kestosta. COCOMO:n kaikki algoritmit ovat vapaasti saatavilla.
COCOMO.
COCOMO 81.
Barry Boehm esitteli COCOMO:n ensimmäisen kerran vuonna 1981. 
COCOMO jakaa ohjelmistoprojektit kolmeen luokkaan: 
Laskukaavat vaihtelevat ohjelmistoprojektin vaikeusasteen mukaan.
COCOMO 81:n kaavat perustuvat lähdekielisten käskyjen lukumäärään (DSI, "Delivered Source Instructions").
COCOMO II.
COCOMO:n toinen versio COCOMO II julkaistiin vuonna 1991 kirjassa Software Cost Estimation with COCOMO II. Se pyrkii parantamaan ja tarkentamaan kustannusarvioiden tekemistä. COCOMO II sisältää erilliset mallit ohjelmistoprojektin eri vaiheiden työmäärien arviointiin.
COCOMO II:n laskukaavat perustuvat edeltäjästään poiketen ohjelmarivien lukumäärään (SLOC, "Source Lines of Code").
Costante Girardengo

Costante Girardengo (18. maaliskuuta 1893 Novi Ligure, Piemonte, Italia – 9. helmikuuta 1978 Novi Ligure) oli italialainen maantiepyöräilijä, joka kilpaili ammattilaisena vuosina 1912–1936.
Girardengo voitti kaksi kertaa Italian ympäriajon, kuudesti Milano–San Remon ja kolme kertaa Lombardian ympäriajon. Italian maantiepyöräilymestaruuden hän voitti yhdeksän kertaa, näistä seitsemän peräkkäisinä vuosina 1919–1925. Maailmanrankingissa hän oli ensimmäinen vuosina 1919, 1922, 1923, 1925 ja 1926. Hän oli ensimmäinen pyöräilijä, jota italialaismedia kutsui lempinimellä "campionissimo", ”mestareiden mestari”. Monet pitävätkin häntä yhtenä kaikkien aikojen parhaista pyöräilijöistä.
Saavutuksia.
Lähde:Memoire du cyclisme
Maantieajon Italian mestaruus
Italian ympäriajo, kokonaiskilpailussa kuudes, etapin 6 voitto
Rooma–Napoli–Rooma, voitto
Maantieajon Italian mestaruus
Milano–Torino, voitto
Italian ympäriajo, etapin 3 voitto
Milano–Torino, voitto
Milano–San Remo, toinen
Tunninajon Italian ennätys 41,032 km 
Milano–San Remo, voitto
Giro dell'Emilia, voitto
Maantieajon Italian mestaruus
Lombardian ympäriajo, voitto
Italian ympäriajo, kokonaiskilpailun sekä etappien 1, 2, 6, 7, 8, 9 ja 10 voitto
Milano–Modena, voitto
Milano–Torino, voitto
Giro del Piemonte, voitto
Giro dell'Emilia, voitto
Rooma–Trente–Trieste, voitto
Milano–San Remo, toinen
Maantieajon Italian mestaruus
Milano–Modena, voitto
Milano–Torino, voitto
Giro del Piemonte, voitto
Torino–Genova, voitto
Milano–San Remo, kolmas
Maantieajon Italian mestaruus
Milano–San Remo, voitto
Lombardian ympäriajo, voitto
Giro dell'Emilia, voitto
Genova–Nizza, voitto
Milano-San Pellegrino, voitto
Italian ympäriajo, etappien 1, 2, 3 ja 4 voitto
Rooma–Napoli–Rooma, voitto
Maantieajon Italian mestaruus
Lombardian ympäriajo, voitto
Giro di Romagna, voitto
Giro dell'Emilia, voitto
Tour du Lac Léman, voitto
Italian ympäriajo, etapin 2 voitto
Milano–San Remo, toinen
Rooma–Napoli–Rooma, voitto
Maantieajon Italian mestaruus
Italian ympäriajo, kokonaiskilpailun sekä etappien 1, 3, 4, 5, 6, 7, 8 ja 10 voitto
Milano–San Remo, voitto
Giro di Toscana, voitto
Giro del Veneto, voitto
Milano–Torino, voitto
Rooma–Napoli–Rooma, voitto
Maantieajon Italian mestaruus
GP Wolber, voitto
Giro di Toscana, voitto
Giro del Veneto, voitto
Giro del Piemonte, voitto
Lombardian ympäriajo, toinen
Milano–San Remo, kolmas
Maantieajon Italian mestaruus
Milano–San Remo, voitto
Giro dell'Emilia, voitto
Giro del Veneto, voitto
Italian ympäriajo, kokonaiskilpailussa toinen, etappien 2, 4, 7, 9, 10 ja 11 voitto
Rooma–Napoli–Rooma, voitto
Milano–San Remo, voitto
Giro di Romagna, voitto
Giro del Veneto, voitto
Italian ympäriajo, etappien 4 ja 5 voitto
MM-kilpailut, maantiejossa hopeaa
Milano–San Remo, voitto
Milano–Modena (aika-ajo), voitto